
Narva







                 01.12.2010. a nr…..

Projekteerimistingimuste määramine

(Karja tn 6a hoone siseruumide osaline rekonstrueerimine ning panduse ehitamine)

	1. ASJAOLUD JA MENETLUSE KÄIK




24.11.2010. a Narva Linnavalitsuse Linnavara- ja Majandusamet, mida esindab direktori kohusetäitja Tamara Luigas, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Karja tn 6a hoone siseruumide osaliseks rekonstrueerimiseks ning panduse ehitamiseks. Siseruumide osalise rekonstrueerimise raames kavandatakse suitsetamisruumi, invaruumi, sanitaarruumi projekteerimist.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




3.1 Määrata projekteerimistingimused Karja tn 6a hoone siseruumide osaliseks rekonstrueerimiseks ning panduse ehitamiseks järgnevalt:
	3.1.1. ÜLDANDMED



	3.1.1.1 Taotleja: 
             Narva Linnavalitsuse Linnavara- ja Majandusamet, Peetri plats 3, 20308 Narva.
3.1.1.2 Krundi aadress, mille kohta esitatakse taotlus: Karja tn 6a. 
3.1.1.3  Ehitisregistri andmed: hoone, ehitisregistri kood 118008529, 2 korrust.

3.1.1.4  Kinnistusraamatu andmed: 
             Katastriüksuse tunnus 51101:003:0028, ühiskondlike ehitiste maa 100 %.

	3.1.1.5  Projekteerimistingimuste koostamise alus:     

3.1.1.5.1 Projekteerimistingimuste 24.11.2010. a taotlus nr 2369/1-12;

3.1.1.5.2 Ehitusseadus1, Narva linna ehitusmäärus;
3.1.1.5.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Karja tn 6a hoone siseruumide osaline rekonstrueerimine ning panduse ehitamine.
	3.3 ÜLDNÕUDED




3.3.1 Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.2 Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.3 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:
- Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;

   - Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 811:2006 „Hoone ehitusprojekt”;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

-  Vabariigi Valitsuse 27.10.2004. a määrus nr 315 „Ehitisele ja selle osale esitatavad tuleohutusnõuded”;
- Narva Linnavolikogu 30.11.2006. a määrus nr 48 „Narva linna ehitusmäärus” jne.
3.3.4 Projekt peab olema heaks kiidetud kõigil ehitusseadusega ettenähtud juhtudel.
3.3.5 Projekti koosseisus esitada originaalkooskõlastused (ettevõtte nimetus, kooskõlastaja nimi, kuupäev, telefon).
3.3.6 Hoone inventeerimisjoonised (plaan, hoone püstlõige) või eelneva ehitusprojekti joonised, projekti tellija lähteülesanne, Narva linna peageodeedi poolt kooskõlastatud geodeetiline alusplaan ning Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.7 Tehnilised näitajad esitada vastavalt Majandus- ja kommunikatsiooniministri 24.12.2002. a määrusele nr 69 „Ehitise tehniliste andmete loetelu“.
3.3.8 Ehitise kasutamise otstarve esitada vastavalt Majandus- ja kommunikatsiooniministri 26.11.2002. a määrusele nr 10 „Ehitise kasutamise otstarvete loetelu”.
3.3.9 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ja arhiveerimiseks ehitusprojekt paberikandjal vähemalt kahes identselt komplekteeritud eksemplaris.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Hoone välisgabariidid ja välisviimistlus: olemasolevad.
3.4.3    Tagada puuetega inimeste liikumisvõimalused vastavalt Majandus- ja Kommunikatsiooniministri 28.11.2002. a määrusele nr 14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”. 

3.4.2 Esitada korruste plaanid koos siseruumide eksplikatsiooniga, hoone püstlõige ja evakuatsiooniskeem.

3.4.3 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.4 Vajadusel hoone piirde-, kande- ja mittekandvate tarindite osaline ümberehitamine (sh avade sisselõikamine) ning mittekandvate tarindite demonteerimine. Hoone piirde-, kande- ja mittekandvate tarindite osaliseks ümberehitamiseks (sh avade sisselõikamiseks) ning mittekandvate tarindite demonteerimiseks loa väljastamisest teeb Narva Linnavalitsus otsuse tehnilise ekspertiisi tulemuste alusel: vt. punkt 3.5.3.

3.4.5 Vajadusel esitada lammutatavate seinte plaan, uute seinte spetsifikatsioon ja lõiked, avade täitmise plaan, akende ja uste spetsifikatsioon, rekonstrueeritavate põrandate plaan ja lõiked, seadmete paigutuse plaan, vaated jne.

3.4.6 Vajadusel sisetehnosüsteemide rekonstrueerimine. Insener-tehnilised osad esitada Eesti Standartidega ettenähtud mahus.

3.4.7 Muud nõuded: vastavalt ekspertiisiotsustele, projekti tellija lähteülesandele ning seadustes, määrustes ja standardites kehtestatud nõuetele.
3.4.8 Keskkonnakaitsemeetmed, jäätmekäitlus ja tuleohutusmeetmed: lahendada projekti koosseisus.
3.4.9 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.10 Asendiplaani koostamisel kasutada tõest tehnovõrkudega digitaalset geodeetilist krundi alusplaani. Asendiplaan esitada mõõtkavas 1:500 või 1:250. Asendiplaanil esitada tabel: „Ehitiste eksplikatsioon”. Tabelis esitada ehitise nimetus, ehitisregistri kood, olulised tehnilised andmed, märkused.
3.4.11 Joonistel näidata projekteeritava ala piirid.

	3.5  ERITINGIMUSED




3.5.1 Enne projekteerimise algust tuleb läbi viia rekonstrueeritavate ruumide seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel. 

3.5.2 Piirde- ja kandetarindite ümberehitamise (sh avade sisselõikamise) ning kandetarindite väljaehitamise korral teostada ehitusprojekti sõltumatu ekspertiis. 

3.5.3 Enne projekteerimise algust tuleb läbi viia tehniline ekspertiis hoone piirde-, kande- ja mittekandvate tarindite osalise ümberehitamise või mittekandvate tarindite demonteerimise võimaluste määratlemiseks. 

3.5.3.1 Eksperdi arvamusest peab olema üheselt mõistetav, kas tarindite ümberehitamine või demonteerimine on lubatav või mitte. Tehnilises ekspertiisis määrata ümberehitatavate või demonteeritavate tarindite tüübid (nt kandvad, mittekandvad, materjal, tarindi paksus). Määratleda tarindite ümberehitamise või demonteerimise võimalused koos detailse ehitustehnoloogia väljatöötamisega. Anda kandevõime taastamise detaillahendus. Ekspertiisis esitada skeemid/joonised „Vahelae elementide paiknemine ja toetumine seintele” ning „Demonteerimisplaan”. 

3.5.3.2 Üldised nõuded tehnilise ekspertiisi vormistusele. Tehnilise ekspertiisi iga leht tuleb varustada vähemalt järgmiste andmetega: ekspertiisi nimetus ja töönumber, töö väljaandmise kuupäev, koostaja ärinimi, eksperdi nimi ja allkiri, lehekülje number. Tiitellehel esitada lisaks: äriregistri kood, MTR reg.number, eksperdi kontaktandmed, tellija nimi ja kontaktandmed.
3.5.4 Tehnilised ekspertiisid peavad olema tehtud tegevusluba omava isiku poolt.
3.5.5 Vajadusel võtta nõusolek ehitustööde läbiviimiseks projekteeritaval alal olemasolevate ja projekteeritud tehnovõrkude kaitsevööndite valdajatelt.
	3.6 KOOSKÕLASTUSED




3.6.1  Ida-Eesti Päästekeskus.

3.6.2  Narva Linnavalitsuse Linnavara- ja Majandusamet.
3.6.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 30.11.2012. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

Ants Liimets

	
	Linnasekretär

